ཐམཾས་ཅདཾ་མཁྱེཾན་པཾ་དགྱེས་བསྐྱེད་ཚུལ་ཁྲིམས་ཀྱི། །དྲི་ལྡན་གང་འདུལ་སྐུ་ཡི་པདྨ་ནི། །ལྷུཾན་གྲུཾབ་ཆད་མེད་ཕྲིན་ལས་འདབ་སྟོང་རྫོགས། །རྒྱལ་བསྟན་སྐྱེད་ཚལ་མཛེས་པའི་རྒྱན་ལ་འདུད། །དག་གསལ་གསུང་གིས་འགྲོ་བློར་འཚམ་པའི་ཆོས། །སྟོན་ཚེ་ལུང་རིགས་གདམས་པའི་ངོ་མཚར་གྱིས། །དྲན་དབང་ཀུན་ཡིད་མགྲོན་དུ་བོས་པ་བཞིན། །སྨྲ་མཁས་བྱེ་བའི་དབང་པོར་གསོལ་བ་འདེབས། །སྔོན་སྦྱངས་མཐུ་སྟོབས་བརྒྱ་བྱིན་སོར་མོ་ཡི། །འཕྲུལ་གྱིས་ལེགས་བྲིས་ཤེས་བྱའི་རི་དྭགས་གཟུགས། །རྣམ་གསལ་མཁྱེན་རབ་ཟླ་བ་རྒྱས་པ་ཡིས། །མཁས་པའི་གཉིས་སྐྱེས་དགའ་བ་བསྐྱེད་ལ་འདུད། །འགྲོ་བའི་ཕུང་ཁམས་སྐྱེ་མཆེད་ཐ་མལ་མཚང་། །ལྷ་ཡི་འཁོར་ལོར་སྒྱུར་བའི་ཐབས་མཁས་ལ། །མ་རྨོངས་གདན་གསུམ་ཚང་བའི་རྡོ་རྗེ་འཆང་། །ཁྱེད་ལ་གསོལ་བ་འདེབས་སོ་བྱིན་གྱིས་རློབས། །དད་པས་གསོལ་བཏབ་དགེ་ཚོགས་ཉལ་འགྲོ་མས། །བདག་རྒྱུད་དམ་ཚིག་ས་བོན་ལུས་སྟོབས་བསྐྱེད། །རིམ་གཉིས་སྡོང་བུ་སྦོམ་མཐོར་སྐུ་བཞིའི་འབྲས། །ལེགས་སྨིན་དོན་གཉིས་དགའ་སྟོན་འགྱེད་པར་ཤོག །ཅེས་ཐམས་ཅད་མཁྱེན་པ་ཚུལ་ཁྲིམས་ལྷུན་གྲུབ་ལ་བསྟོད་པ་བྱིན་རླབས་ཟླ་གཟུགས་འཆར་བའི་རྫིང་བུ་ཞེས་བྱ་བ་འདི་ནི། དམ་པ་དེ་ཉིད་ཀྱི་བཀའ་དྲིན་གྱི་བདུད་རྩིས་འཚོ་བའི་སློབ་བུ་ཚུལ་ཁྲིམས་རིན་ཆེན་གྱིས་ཨེ་ཝཾ་ཆོས་ལྡན་དུ་བྲིས་པའོ།།